《哭徐节之学士慎言》
宋代·程俱

辩口悬河气吐云，贤豪往往尽知闻。论兵似欲无坚敌，揽辔常知去败群。

正使流言成玉玷，何妨浃骨自兰芬。他年罢社悲闾里，宿草犹应哭故坟。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。